দাম কমল ইডেন ম‍্যাচের টিকিটের, ন্যূনতম দাম ৯০০ টাকাই

কলকাতা: দাম কমল ইডেন ম‍্যাচের টিকিটের (Eden Match Ticket), ন্যূনতম দাম রয়েছে ৯০০ টাকাই।  এরপর রয়েছে ১২০০, ১৫০০, ১৮০০ টাকার টিকিট। ক্লাব হাউস (Club House) আপার টায়ার টিকিটের (Upper Tier Ticket) দাম ৬ হাজার টাকা। লোয়ার টায়ারের টিকিটের (lower Tier Ticket) দাম ১০ হাজার টাকা। ফলে অনেকটাই স্বস্তিতে ক্রিকেটপ্রেমী (cricket lover) ।

২২ মার্চ আইপিএলের (IPL) উদ্বোধনী অনুষ্ঠানের টিকিটের ন্যূনতম দাম ছিল ৯০০ টাকা। তারপর দামগুলি ছিল যথাক্রমে ২০০০, ৩৫০০, ৫০০০, ৬০০০, ১০ ও ১৫ হাজার টাকার টিকিট ছিল। ৮ এপ্রিল লখনউ ম্যাচের ন্যূনতম টিকিটের দামের হেরফের হচ্ছে না, ৯০০ টাকাই থাকছে।

আরও পড়ুন: হেরেই আবদার, KKR-এর হয়ে ওপেন করতে চান তরুণ অলরাউন্ডার!

কিন্তু তারপর টিকিটের দাম কমে হচ্ছে ১২০০, ১৫০০, ১৮০০ টাকা। ক্লাব হাউসের আপার টিয়ার ৬০০০ টাকা ও লোয়ার টিয়ারের দাম ১০০০০ টাকা। এরপর আছে ১২ , ২৫ ও ৩৫ হাজার টাকার টিকিট। ৩ এপ্রিল হায়দরাবাদের বিরুদ্ধে ম্যাচের টিকিটের দাম অপরিবর্তিতই রাখা হয়েছে। গতবার যেখানে ৭৫০ টাকা টিকিটের দাম ছিল, এবার সেটা বেড়ে হয়েছিল ৯০০ টাকা।

ঋতুপর্ণ পাখিরার ঘটনা থেকে শিক্ষা নিয়ে ইডেনে নিরাপত্তা আরও বাড়ানো হয়েছে। কোনও ভক্ত যাতে ক্রিকেটারদের কাছে না পৌঁছতে পারে তার জন্য ইডেনের ফেন্সিংয়ের দৈর্ঘ্য এক ফুটের বেশি দৈর্ঘ্য বাড়ানো হয়েছে। এছাড়াও বেশ কিছু ব্যবস্থা গ্রহণ করা হচ্ছে যাতে নিরাপত্তায় কোনওভাবে বিঘ্নিত না হয়। ৩ এপ্রিল বৃহস্পতিবার সানরাইজার্স হায়দরাবাদের বিরুদ্ধে খেলা নাইটদের ম্যাচ রয়েছে ইডেনে ।

দেখুন অন্য খবর: